17. september 2018

**Referat af Samarbejdsmøde DH-Vordingborg, DH-Faxe, DH-Stevns og DH-Næstved**

**Mandag den 17. september 2018 kl. 18.00 – 20.00  
Næstved Bibliotek, Kvægtorvet 4-6, 4700 Næstved.**

Til stede:

Ingrid Nielsen og Vibeke Svendsen fra Faxe, Winnie Lindner, Helene Hansen, Niels Jørgen Abildgaard, Alf Hansen, Stella Steengaard – alle fra Vordingborg, Jørgis Kobold, Peer Hansen og Jytte Bo fra Næstved.

Dagsorden: (yderligere punkter kan tilføjes)

1. **Velkommen og præsentationsrunde**

*Jytte byder velkommen til samarbejdsmødet.*

*Præsentation deltagere: Ingrid Nielsen og Vibeke Svendsen fra Faxe, Winnie Lindner, Helene Hansen, Niels Jørgen Abildgaard, Alf Hansen, Stella Steengaard – alle fra Vordingborg, Jørgis Kobold, Peer Hansen og Jytte Bo fra Næstved.*

1. **Valg af mødeleder og referent**

*Mødeleder: Peer Hansen – referent: Jytte Bo*

1. **Godkendelse af dagsorden**

*Ingen tilføjelser*

1. **Evaluering af Folkemøde Møn**

**Evaluering – hvad var godt, og hvad gør vi bedre?**Hvad gør vi for endelig afrunding og afslutning af FMM18. Hvem gør hvad hvornår?  
Deltager vi igen i FMM? Hvis ”ja”: Er der noget vi skal aftale inden, noget vi skal inddrage i planlægning. Plan i grove træk - hvem, der gør hvad hvornår

(For så vidt angår indsatsen fra DH Næstved – vi har brug for, at vide vores ”udbytte” i relation til Næstvedområdet og dets politikere – for at kunne vurdere på fremtidig deltagelse. Hvordan får vi kendskab til dette ?)

*Evaluering:*

*Alf:*

*Teltet lå vinkelret på hovedstrøget – god placering, men teltet skulle have været placeret langs hovedstrøget med åbning mod strøget.*

*Folkemøde Møn havde ikke nummereret standene – man kunne ikke se på kort hvor på Torvet vi var placeret .*

*Winnie:*

*God placering på torvet. Men enig i det uhensigtsmæssige i vinklen. Savner stemningen og følelsen af ”det sammenhængende og samlede” folkemøde, fordi mødet var spredt over 5 afdelinger.*

*Der manglede ordentlig vejvisning til de handicappede (biler) som skulle holde oplæg.*

*Der manglende synliggørelse af handicaptoiletter*

*Gik godt i teltet. Glad for, at vi valgte ikke at have scene om lørdagen.*

*Alle bestilte ting til teltet var ikke med ved leveringen. (borde, køleskabe m.m. manglede) (skyldtes dårlig kommunikation overfor teltudlejer, som kom under pres på grund af den manglende markering af standplaceringer)*

*Vagtplanen fungerede fredag og lørdag og man kunne følge med på det praktiske og DH bordet. Det fungerede godt med alle dem udefra, som havde tilmeldt sig standen. Vi havde paller til opbevaring af diverse – derved havde vi orden og ingen våde genstande.*

*Det kom til, at fungere fredag med Martin, til trods for, at mødet ikke startede som varskoet kl. 8.00*

*Ingrid: Stande langt fra hinanden i gaden. Enig i, at standen skulle være vendt.*

*Vibeke:*

*Kæmpe succes med blindeopgaven – særlig om fredagen, hvor der kun var den ene grundorganisation i teltet ad gangen. Om lørdagen var 2 – 3 organisationer i gang på standen samtidig. Som blind var det svært, at komme rundt til alle områderne. SMS toiletter – kan ikke bruges af blinde – man kan ikke læse skiltene.*

*Ønske om, at handicapforeninger næste gang er samlet omkring hinanden.*

*Jørgis:*

*Uoverskuelig voldsom vagtplan kl. 10.00 – 16.30. Meldte fra af samme grund.*

*Stella:*

*Manglede stadeplads plan med nummerering. Placering fin – problemer med vinklen. Et telt blev flyttet hen foran os og ulykkespatientforeningen om fredagen – efter aftale med Lise Lotte (koordinator)- det var uhensigtsmæssigt.*

*Der var ikke i forvejen planlagt erstatnings handicap parkeringspladser. Det blev dog løst – på foranledning af Stella, som klarede det sammen med kommunen. Ønske om placering af parkeringspladser på sidevejene i stedet for kun i enderne.*

*For langt til scenen hvor vores indslag skulle afvikles ”blandede bolsjer”*

*Fint besøg både fredag og lørdag.*

*Personaleafd. Burde have været lukket lidt af – der var skillevæg med, men deltagere besluttede ikke, at sætte skillevæg op.*

*Fantastisk at have 2 unge, Ian og Freja med begge dage.*

*Indkomneevalueringer:*

*Ønske om, at DH (at DH havde denne stand) var mere synligt. Fint med personaleafdeling i teltet, men dårlig stemning – udtrykt på 2/4 evalueringer. Vi skulle måske tænke lidt på DH skiltningen – en grundorganisation i teltet var tydeligere markeret.*

*Stella har brugt rigtig meget tid med planlægning – ønsker drøftelse af om det er arbejdet værd fremover.*

*Niels Jørgen:*

*Lidt kaos om morgenen – hverken leverandører eller vi vidste ikke hvor teltet var – havde ting i bilen – problematisk at køre i området.*

*Martin fik ikke så meget besøg på grund af tidspunktet kl. 8.00 – alle spiste morgenmad/fik rundstykker på det tidspunkt. Ikke noget at gøre ved standen før efter 9.00 – alle spiste.*

*Savnede afmærkning af pladser/nummerering også af hensyn til teltleverandøren som skulle bruge beton til tøjring af telte.*

*Fredagen gik fint – man kom i snak med de unge mennesker, som kom forbi. Brugte ”kender du nogen der har ADHD” som indgangsvinkel. Mindre interesse om lørdagen.*

*Savnede ”gader” med telte med front mod hinanden. Nikker genkendende til problematik om handicap parkering og toiletter.*

*Helene:*

*Var ikke til stede. Har støttet Stella i planlægningen. Ian er bedt om, at sende evaluering – mundtlig via Helene. Ian (autisme) havde meldt sig frivilligt – tryg ved Stella. Synes at VISP indslaget var endnu bedre end sidste år. Lørdagen var også fin, men trist med regn. Gode dage – lørdag oplevedes mere forvirrende. Winnie erkender, at alt var pakket for langt væk fra fredag til lørdag og der opstod forvirring, da VISP kom samtidig med udpakning/flytning af grej.*

*Nydt, at kunne deltage, men har været mærket flere dage efter.*

*Jytte:*

*ADHD foreningen: Rigtig god oplevelse. Blev taget rigtig godt imod, til trods for manglende tilmelding forinden. For beslutning om deltagelse til næste år (udbytte/relevans/målrettet indsats med ressource) behøver vi kendskab til: Hvor mange skoler i Næstved området der er inviteret/deltager. Skoler deltager på baggrund af alm. offentliggørelse af Folkemødet. Det blev klart, at skoler kun bliver inviteret direkte, hvis nogen inviterer dem.*

*I ADHD foreningen Næstved har vi en oplevelse af, at skoler er svære ”at råbe op” -*

*Mange skoler planlægger aktiviteter – inden sommerferien. Folkemødet Møn inviterer ingen skoler. Risiko for dobbelt invitation – eks. Autismeforeningen og ADHD foreningen. Børn og Unge netværket inviterer skolerne i Vordingborg.*

*DH Næstved:*

*Vi var nye – havde ikke tilstrækkelig ide om, hvordan det foregik i praksis – til kommende nye, bør det uddybes. Derfor vanskeligt, at byde ind med vagter. Medlem sprang fra, da hun modtog vagtplan med praktisk arbejde fra kl. 10.00 til lukketid.*

*Ideer til forbedring:*

*Personaleafd. burde have været afskærmet – man valgte, at det ikke skulle være afskærmet.*

*Vi skal finde på noget andet til scenen – noget mere fængende. ”Blandede bolsjer” folk gik – oplægget kunne ikke fastholde tilskuerne. Der var for langt til scenen. Oplæggene før og efter på ”Blandede bolsjer” var aflyst. Der skal findes noget, der taler mere til de unge. Event i teltet skal gøre de unge fysisk aktive og deltagende. VISP prioriterede dette højt.*

*Høreforeningen vil gerne være med i DH teltet til næste år.*

*DH placeringen er vigtig.*

*Større telt – hvor flere (mange) grundorganisationer kan være samtidig. – Dog flertal om, at alle handicaporganisationer ikke skal placeres samlet, ellers er vi med til, at fastholde befolkningen i at vi er særlige/ikke som alle andre. Ingen grundorganisationer blev afvist i, at få standplads hos os.*

1. **Økonomi v/ Winnie Lindner**

a) Drifts-/Aktivitetspuljen

*Folkemøde Møn: Budget 24.000 kr. – resultat 24.28x,-*

*Udgifter til samarbejds møde afholdes af fælles budget - Winnie.*

1. **Kursus 22. sept. 2018 - En forening i bevægelse, strategi og foreningsudvikling**

Invitationer, tilmeldinger mm.

*5 tilmeldte. Stella foreslår, at aflyse – vi kan ikke nå op på 15. Stella aflyser.*

1. **Fremtidig kursusaktivitet – herunder kursus og formandsmøde d. 3. november 2018**  
   [www.handicap.dk/lokalafdelinger/kurser/kurser-og-formandsmoede-2018/](http://www.handicap.dk/lokalafdelinger/kurser/kurser-og-formandsmoede-2018/)

*Punkt til formandsmødet – at der bliver tydeligtgjort – hvordan spillehalsmidler fordeles – hvordan søges disse midler – hvornår kommer vejledning til ansøgning.*

*Stella kontakter Vita for en dagsorden for formandsmødet.*

1. **Møde for DH afdelinger i Region Sjælland 1. okt. 2018 i Regionshuset Sorø**

(Er der fælles forslag til emner, der skal drøftes på dette møde i dialogen med regionsrådsformanden)

*Fokus på, at der laves referat. Det blev sagt på foregående møde, at der blev lavet referat, men det blev der ikke.*

*Stella: snitfladeproblemer – dem der ligger imellem region og kommune. Afsluttet et i regionen, men kommunen gør ikke noget – overtager ikke opgaven.*

*Flere og flere patienter bliver tidligere og tidligere udskrevet.*

*Der blev sidst drøftet om der er brug for et regionalt handicapråd. Det var der stemning for. Midtiby og formanden fra Sorø ville arbejde videre med den ide.*

1. **Midtvejsdrøftelse i KKR Sjælland den 26. okt. 2018 i Scandic Roskilde (en repræsentant for handicaprådene)**

*Det regionale dialogforum. Rammeaftalerne er lavet 2 årige – derfor midtvejsmødet..*

*En repræsentant for hvert handicapråd kan deltage – spørg i HR.*

1. **Andet vi vil samarbejde om? Plan for foråret?**Vi har tidligere talt om
   1. Kursusaktivitet . *Udskydes til næste fællesmøde*
   2. Arrangementer (arrangeret af andre), fx Folkemøde Møn *Skal vi deltage i Folkemøde Møn næste gang – udskydes til næste møde.*
   3. Borgermøder, åbne (arrangeret af DH-afdelinger) *Ingen aktuelle – der mangler penge. Ønske om emner ”tabt arbejdsfortjeneste – merudgifter”*
   4. Indstilling af kandidater til at repræsentere DH  
      (flerkommunale og regionale repræsentationer) *Der er ikke nogen aktuelle muligheder/behov.*
   5. Gensidig information *Ingenting.*

Andet / mere?

1. **Evt.**

*Næste møde: Handicaptoiletter – sms – er de indrettede til ældre og blinde.*

*Skal vi lave kurser sammen fremover.*

*Ulykkepatientforeningen og polioforeningen har etableret sanghold i Vordingborg. Alle er velkomne.*

1. **Planlægning af næste møde.**

*Arrangør, som står for: lave dagsorden, lave mødeindkaldelse, forberede mødeleder, lave referat, sende referat ud og forplejning er Faxe. Mødet er udvidet med 30 min., da det var svært, at nå igennem hele dagsordnen.*

*Næste møde er: Tirsdag d. 9/4 2019, kl. 17.00 – 19.30. Sted oplyses senere.*

*For referat: Jytte Bo – formand DH Næstved.*

Bilag:

* Kursusbeskrivelse til kursus 22. sept. 2018 - En forening i bevægelse, strategi og foreningsudvikling